CELEX: 22012D0192
Language: mt
Date: 2012-10-26 00:00:00
Title: Deċiżjoni tal-Kumitat Konġunt taż-ŻEE Nru 192/2012 tas- 26 ta’ Ottubru 2012 li temenda l-Anness I (Kwistjonijiet veterinarji u fitosanitarji) għall-Ftehim ŻEE

24.1.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 21/39
               
            DEĊIŻJONI TAL-KUMITAT KONĠUNT TAŻ-ŻEE
      Nru 192/2012
      tas-26 ta’ Ottubru 2012
      li temenda l-Anness I (Kwistjonijiet veterinarji u fitosanitarji) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea ("il-Ftehim ŻEE"), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament tal-Kummissjoni (UE) Nru 200/2012 tat-8 ta' Marzu 2012 li jikkonċerna mira tal-Unjoni għat-tnaqqis tas-Salmonella enteritidis u s-Salmonella typhimurium f’qatgħat tal-brojlers, kif previst fir-Regolament (KE) Nru 2160/2003 tal-Parlament Ewropew u tal-Kunsill (1) li għandu jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta’ Implimentazzjoni tal-Kummissjoni (UE) Nru 233/2012 tas-16 ta’ Marzu 2012 li jimplimenta r-Regolament (KE) Nru 999/2001 tal-Parlament Ewropew u tal-Kunsill rigward l-approvazzjoni tal-programm nazzjonali ta’ kontroll tal-iscrapie emendat għad-Danimarka (2) għandu jiġi inkorporat fil-Ftehim ŻEE.
               
            
                  (3)
               
               
                  Id-Deċiżjoni ta’ Implimentazzjoni tal-Kummissjoni 2011/825/UE tat-8 ta’ Diċembru 2011 li temenda d-Deċiżjoni 2010/221/UE fir-rigward ta’ miżuri nazzjonali għall-prevenzjoni tal-introduzzjoni ta’ ċertu mard fl-annimali akkwatiċi f’partijiet tal-Irlanda, il-Finlandja u l-Isvezja (3) għandha tiġi inkorporata fil-Ftehim ŻEE.
               
            
                  (4)
               
               
                  Id-Deċiżjoni ta’ Implimentazzjoni tal-Kummissjoni 2012/111/UE tal-10 ta’ Frar 2012 li temenda d-Deċiżjoni 2007/453/KE fir-rigward tal-istatus tal-BSE tad-Danimarka u l-Panama (4) għandha tiġi inkorporata fil-Ftehim ŻEE.
               
            
                  (5)
               
               
                  Ir-Regolament (UE) Nru 200/2012 li jirrevoka r-Regolament tal-Kummissjoni (KE) Nru 646/2007 (5) li huwa inkorporat fil-Ftehim ŻEE u li konsegwentement għandu jiġi rrevokat skont il-Ftehim ŻEE.
               
            
                  (6)
               
               
                  Din id-Deċiżjoni tirrigwarda leġislazzjoni dwar kwistjonijiet veterinarji. ll-leġislazzjoni dwar kwistjonijiet veterinarji m'għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali fl-Anness I għall-Ftehim ŻEE. Għaldaqstant, din id-Deċiżjoni m'għandhiex tapplika għal-Liechtenstein.
               
            
                  (7)
               
               
                  L-Anness I għall-Ftehim ŻEE għandu għaldaqstant jiġi emendat kif meħtieġ,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim ŻEE għandu jiġi emendat kif ġej:
      
                  1.
               
               
                  L-inċiż li ġej għandu jiżdied fil-punt 94 (Deċiżjoni tal-Kummissjoni 2010/221/UE) fil-Parti 4.2:
                  
                              “—
                           
                           
                              
                                 32011 D 0825: Deċiżjoni ta' Implimentazzjoni tal-Kummissjoni 2011/825/UE tat-8 ta' Diċembru 2011 (ĠU L 328, 10.12.2011, p. 53).”
                           
                        
            
                  2.
               
               
                  It-test tal-punt 47 (Regolament tal-Kummissjoni (KE) Nru 646/2007) fil-Parti 7.2 għandu jitħassar.
               
            
                  3.
               
               
                  L-inċiż li ġej għandu jiżdied fil-punt 49 (Deċiżjoni tal-Kummissjoni 2007/453/KE) fil-Parti 7.2:
                  
                              “—
                           
                           
                              
                                 32012 D 0111: Deċiżjoni ta' Implimentazzjoni tal-Kummissjoni 2012/111/UE tal-10 ta' Frar 2012 (ĠU L 50, 23.2.2012, p. 49).”
                           
                        
            
                  4.
               
               
                  Il-punti li ġejjin għandhom jiġu inklużi wara l-punt 56 (Deċiżjoni ta' Implimentazzjoni tal-Kummissjoni (UE) Nru 931/2011) fil-Parti 7.2:
                  
                              “57.
                           
                           
                              
                                 32012 R 0200: Regolament tal-Kummissjoni (UE) Nru 200/2012 tat-8 ta' Marzu 2012 li jikkonċerna mira tal-Unjoni għat-tnaqqis tas-Salmonella enteritidis u s-Salmonella typhimurium f’qatgħat tal-brojlers, kif previst fir-Regolament (KE) Nru 2160/2003 tal-Parlament Ewropew u tal-Kunsill (ĠU L 71, 9.3.2012, p. 31).
                           
                        
                              58.
                           
                           
                              
                                 32012 R 0233: Regolament ta’ Implimentazzjoni tal-Kummissjoni (UE) Nru 233/2012 tas-16 ta’ Marzu 2012 li jimplimenta r-Regolament (KE) Nru 999/2001 tal-Parlament Ewropew u tal-Kunsill rigward l-approvazzjoni tal-programm nazzjonali ta’ kontroll tal-iscrapie emendat għad-Danimarka (ĠU L 78, 17.3.2012, p. 13).”
                           
                        
            Artikolu 2
      It-testi tar-Regolament (UE) Nru 200/2012 u r-Regolament ta' Implmentazzjoni (UE) Nru 233/2012 u d-Deċiżjonijiet 2011/825/UE u 2012/111/UE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’, Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta' Novembru 2012, dment li jkunu saru n-notifiki kollha skont l-Artikolu 103(1) tal-Ftehim ŻEE lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’, u fis-Suppliment taż-ŻEE għal, Il-Ġurnal Uffiċjali tal-Unjoni Ewropea.
      
         Magħmul fi Brussell, is-26 ta’ Ottubru 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 71, 9.3.2012, p. 31.
      
         (2)  ĠU L 78, 17.3.2012, p. 13.
      
         (3)  ĠU L 328, 10.12.2011, p. 53.
      
         (4)  ĠU L 50, 23.2.2012, p. 49.
      
         (5)  ĠU L 151, 13.6.2007, p. 21.
      
         (*)  Ma huma indikati l-ebda rekwiżiti kostituzzjonali.